આમ જો આપ ચાહો કે ચેન્નઈ એક્સપ્રેસમાં શાહરુખ ખાન આપને હસાવે, તો આપને તેમની આ ઑફર વ્હાલી લાગશે. ચેન્નઈ એક્સપ્રેસ ગત 9મી ઑગસ્ટે રિલીઝ થઈ છે. રોહિત શેટ્ટીની આ ફિલ્મ હિટ રહી છે. ફિલ્મ હિટ થતાં શાહરુખ ખાન અને દીપિકા પાદુકોણે ખુશ છે, તો શાહરુખના ફૅન્સની ખુશીનો પણ પાર નથી. સોશિયલ મીડિયા ઉપર ફૅન્સ શાહરુખને ફિલ્મની સફળતા માટે શુભેચ્છાઓ અને અભિનંદન પાઠવી રહ્યાં છે. ફિલ્મ 18મી ઑગસ્ટ સુધી 181.93 રુપિયાની કમાણી કરી ચુકી છે.